
meghívó
a családos hosszú hétvégére 

(szeptember 26-29, Sükösd)

használati útmutató: jól látható helyre rakni, naponta elolvasni 

mindenkihez szól ez a levél …

Júniusban Sükösdön töltöttünk egy rövid hétvégét gyermekeinkkel együtt, 13 családdal. Azt éreztük, hogy ezt komolyan is lehetne venni: kisebbeknek, nagyobbaknak és nekünk szülőknek közös és korosztályonkénti programokat szervezve egy mindannyiunkat építő közösség formálódhatna. Már ott lefoglaltuk a szeptember végi hosszú hétvégére a házat, ahol Nektek is ott a helyetek. Minél többen minél többet beleadunk, annál gazdagabb lesz a közösségünk.

ezt a levelet azért írtuk, hogy Ti is jöjjetek el …
Itt nem lehetsz kívülálló, hiszen most találkozunk így először. Valakit mindenki ismer, és senki sem ismer mindenkit. Az elkövetkező év programjainak, találkozóinak formáját, kereteit együtt fogjuk meghatározni azokkal, akik ott leszünk. 

Azért Sükösdre megyünk, mert a hely a júniusi próbát minden szempontból kiállta. Közel van – legtöbben Bajáról jövünk. A gyerekek biztonságos benti és kinti helyeken elkerített játszótéren, focipályán játszhatnak. A szobák frissen felújítottak, tiszta, „kultúrált” illemhelyek és zuhanyozók vannak. Több közös étkezésre, beszélgetésre alkalmas hely is van (kint is, bent is). Az autók zárt udvaron parkolhatnak. Mindemellett az ára is kedvező – a teljes program tervezett költsége12-13eFt/család (szállással, étkezéssel, előadók költségtérítésével).

Azért csütörtök estétől megyünk, hogy sok időnk legyen együtt, azért, hogy több vendéget is hívhassunk, és alkalom legyen a kötetlenebb beszélgetésekre is. Cserébe csak egy munkanapot kell szabaddá tenni, a nagyobb gyerekeket csak péntek délelőtt kell iskolába vinni (a szállítást közösen meg tudjuk oldani). 

Olyan vendégeink lesznek, akiket ismerünk, családosok és szívesen jönnek közénk. Papi hivatásukból, munkájukból kifolyólag olyan élettapasztalattal és szemléletmóddal rendelkeznek, amely számunkra mindenképpen tanulságokkal szolgál. Mindannyian vállalták, hogy a mi előzetesen összeállított kérdéseink alapján készülnek és beszélgetésre is nyitottak.

A programtervezetet a júniusi hétvége tapasztalatai alapján úgy állítottuk össze közösen Kiskőrösön, hogy minden korosztály és minden család jól érezhesse magát benne. Legyenek  Azért családostól jövünk, mert ez a legfontosabb közösségünk. Ebben szeretnénk úgy élni, hogy az mindenkinek jó legyen. Szükségük van arra – gyerekeknek, szülőknek egyaránt –, hogy hasonló értékrendű családokat láthassunk, megbeszélhessük kérdéseinket olyanokkal, akik tényleg megértenek, társaink, közösségünk lehetnek.

mottó: "Oldani Uram, s oldódni vágyom ..."
téma: Feszültségeink és azok oldása
időpont: 2002. szept. 26-29.
helyszín: Sükösd, r. katolikus plébánia-vendégház

RÉSZLETES PROGRAM
	IX. 26. CSÜTÖRTÖK 
	felelős

	16-
	érkezés
	érkezés Sükösdre, esti programok + hely előkészítése
	Tamás

	19-
	TURMIX
	játékos ismerkedés, nyitóprogram
	Eszter

	19:30
	vacsora
	előre vásárolt anyagokból saját magunk készítjük és tálaljuk
	Eszter

	20:00
	DESSZERT
	gondolatok mindenkinek - rövid áhitat, amely egyaránt szól gyermekeknek és felnőtteknek
	Péter

	20:30
	BÁB-MESE-JÁTÉK
	önkéntes jelentkezőink báboznak a gyerekeknek, pl. Lázár Ervin meséket
	Évi

	21:00
	csendesteledés
	gyerekek elcsendesítése, fürdetés, fektetés
	 

	22:00
	ESTI ÁHITAT
	=esti áhitat
	Attila

	IX. 27. PÉNTEK

	7:00
	iskoláztatás
	iskolás gyerekek beszállítása Bajára
	 

	8:00
	reggeli
	vacsorához hasonlatosan saját magunk készítjük
	Eszter

	8:30
	DESSZERT
	gondolatok mindenkinek
	Péter

	9:00
	lyukasóra
	reggeli utáni takarítás, mosogatás, miegymás 
	 

	10:00
	BESZÉLGETÉS
Fekete Ágnes
	téma: a család és világ feszültségei. 
vendég: Fekete Ágnes ref. lelkész, a Kossuth Rádió református félórájának szerkesztője
a fogyasztói és a keresztény értékrend; hol vannak a határok és a korlátok? értékrendjeink ütközése, ütköztetése (tv, aggresszió, más családok értékrendje); mit "kényszeríthetünk" a gyerme-künkre? - tudván, hogy a társaikkal emiatt konfliktusaik lesznek
	 

	
	játékos foglalkozás
	az előadás ideje alatt játékos foglalkozás a kisgyerekeknek felügyelettel - a nagyobbak ekkor még iskolában lesznek 
	Eszter

	12:00
	lyukasóra
	beszélgetés az előadóval, miegymás
	 

	13:00
	ebéd
	az ebédet a konyhán megfőzik, nekünk csak a tálalásban és a mosogatásban kell némi segítséget adni, éppúgy, mint júniusban
	 

	14:00
	csendes pihenő
	szabad program, játék - a házban szigorú csend, hogy a kicsik aludni tudjanak - éberebb szülők fél szemmel felügyelik a kinti játékot.
	 

	
	iskolamentesítés
	a nagyobb gyerekek begyűjtése az iskolákból - reggel egyeztetjük, hogy ki kit hoz
	 

	16:00
	DÉLUTÁNI TEA
Binszki József
	téma: követnivalók és kivetnivalók -  az egyház és világ feszültségei - kötetlen beszélgetés házigazdánkkal Binszki József sükösdi plébánossal
	 

	
	GYERMEKALKALOM
	az ülőképes gyerekeknek a témához illeszkedő beszélgetés. A kisebbek a beszélgetés kötetlensége miatt szüleikkel lehetnek, külön programot előre nem szervezünk.  
	Mészi

	17:30
	lyukasóra
	a beszélgetés folytatása, előkészület a vacsorára, vetélkedőre, miegymás
	 

	18:30
	CSALÁDI VETÉLKEDŐ
	játékos ismerkedés és vetélkedő a játékos kedvű családoknak
	 

	19:30
	vacsora
	mint máskor: azt esszük, amit főztünk ...
	Eszter

	20:00
	BÁB-MESE-JÁTÉK
	önkéntes jelentkezőink báboznak a gyerekeknek, pl. Lázár Ervin meséket
	Mészi

	21:00
	csendesteledés
	gyerekek elcsendesítése, fürdetés, fektetés
	 

	22:00
	ESTI ÁHITAT
	=esti áhitat
	Attila

	IX. 28. SZOMBAT

	8:00
	reggeli
	vacsorához hasonlatosan saját magunk készítjük
	Eszter

	8:30
	DESSZERT
	gondolatok mindenkinek
	Péter

	9:00
	lyukasóra
	reggeli utáni takarítás, mosogatás, miegymás 
	 

	10:00
	BESZÉLGETÉS
Ablonczy Margit
	téma: a család belső feszültségei - generációk, minták 
vendég: Ablonczy Margit (Mitka) ref. lelkész
Gyerekekből szülők lettünk... !!! ??? Szülők - egység vagy kétség?
Milyen minták határoznak meg? Mit hoztunk családunkból? Mi milyen mintát adunk gyermekeinknek? 
Negatív minták - hogyan tudjuk tetten érni, tudatosítani őket? Mit kezdjünk velük? Tévedéseink, hibáink felismerése és vállalása a családban.
	 

	
	játékos foglalkozás
	az előadás ideje alatt játékos foglalkozás a gyerekeknek felügyelettel
	Attila

	12:00
	lyukasóra
	beszélgetés az előadóval, miegymás
	 

	13:00
	ebéd
	az ebédet a konyhán megfőzik, nekünk csak a tálalásban és a mosogatásban kell némi segítséget adni, éppúgy, mint júniusban
	 

	14:00
	csendes pihenő
	szabad program, játék - a házban szigorú csend, hogy a kicsik aludni tudjanak - éberebb szülők fél szemmel felügyelik a kinti játékot.
	 

	
	
	
	 

	16:00
	DÉLUTÁNI TEA
Bán Béla
	téma: család - gyülekezet - egyház viszonya
kötetlen beszélgetés Bán Béla bajai református lelkésszel
	 

	
	GYERMEKALKALOM
	az ülőképes gyerekeknek a témához illeszkedő beszélgetés. A kisebbek a beszélgetés kötetlensége miatt szüleikkel lehetnek, számukra külön programot előre nem szervezünk.  
	Judit

	18:00
	lyukasmásfélóra
	a beszélgetés folytatása, előkészület a vacsorára, tábortűzre, miegymás
	 

	19:30
	vacsora
	mint máskor: azt esszük, amit főztünk ...
	Eszter

	20:00
	csendesteledés
	gyerekek elcsendesítése, fürdetés, fektetés
	 

	21:00
	TÁBORTŰZ
	 
	 

	
	éneklés
	az előkerült, kibővített ifis énekesfüzetek is ott lesznek
	Judit (ének)

	
	gyümölcssaláta
	családok mutathatják be családi életük gyümölcseit, bármit, bárhogyan, ami nekik és a többieknek örömet okoz. Mindenki adjon jelképesen egy gyümölcsnevet a bemutatójának!
	Tamás

	
	szalonnasütés
	 
	 

	IX. 29. VASÁRNAP

	8:30
	reggeli
	vacsorához hasonlatosan saját magunk készítjük
	Eszter

	9:00
	lyukasóra
	reggeli utáni takarítás, mosogatás, miegymás 
	 

	10:00
	CSITT
családi istentisztelet
Pénzes Péter
	rendhagyó vasárnapi szertartás, melyen a családok együtt lehetnek, ahol minden korosztály egyformán fontos és aktív résztvevő lehet.
	Péter

	12:00
	ZÁRÁS
	a hétvége záróalkalma, ahol mindenki kap valamit, ami emlékeztet az itt töltött napokra
	Orsi (ajándék)

	13:00
	ebéd
	az ebédet a konyhán megfőzik, nekünk csak a tálalásban és a mosogatásban kell némi segítséget adni, éppúgy, mint júniusban
	 

	14:00
	pakolás, hazautazás
	 
	 


